62023TJ1108_INF
Üldkohtu (esimene koda) 2. aprilli 2025. aasta otsus – Pumpyanskaya vs. nõukogu
(kohtuasi T-1108/23)
Ühine välis- ja julgeolekupoliitika – Piiravad meetmed seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega – Rahaliste vahendite külmutamine – Isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist – Hageja nime jätmine loetellu – Otsuse 2014/145/ÜVJP artikli 2 lõike 1 lõpuosa – Mõiste „Venemaal tegutseva juhtiva ettevõtja saadud kasu“ – Otsuse 2014/145 artikli 2 lõike 1 punkt g – Määruse (EL) nr 269/2014 artikli 3 lõike 1 punkt b – Ilmne hindamisviga
1.
Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Liidu pädeva asutuse kohustus tuvastada vaidlustamise korral asjaomaste isikute või üksuste vastu kasutatud põhjuste paikapidavus – Loeteludesse kandmine täpsete, konkreetsete ja ühtelangevate tõendite kogumi alusel – Puudumine – Hindamisviga
(Euroopa Liidu põhiõiguste harta, artikkel 47; nõukogu otsus 2014/145/ÜVJP, muudetud otsustega (ÜVJP) 2022/1530, (ÜVJP) 2023/1767, (ÜVJP) 2023/847 ja (ÜVJP) 2023/2456; nõukogu määrused nr 269/2014, 2023/1765, 2023/849 ja 2024/2455)
(vt punktid 29–32, 47–55)
2.
Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Venemaal tegutsevad juhtivad ettevõtjad ning nende lähedased pereliikmed või muud füüsilised isikud, kes saavad sellest kasu – Kohtuotsus, millega tühistati ühe juhtiva ettevõtja vastu suunatud piiravad meetmed – Ulatus – Nende lähisugulaste suhtes võetud piiravate meetmete tühistamine
(Nõukogu otsus 2014/145/ÜVJP, muudetud otsustega (ÜVJP) 2023/1094, (ÜVJP) 2023/1767, (ÜVJP) 2023/847 ja (ÜVJP) 2024/2456, artikli 2 lõike 1 punkt g; nõukogu määrused nr 269/2014, artikli 3 lõike 1 punkt g, 2023/1089, 2023/1765, 2023/849 ja 2023/2455)
(vt punktid 38, 42–44, resolutsiooni punkt 1)
Resolutsioon
1.
Tühistada nõukogu 13. septembri 2023. aasta otsus (ÜVJP) 2023/1767 millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, nõukogu 13. septembri 2023. aasta rakendusmäärus (EL) 2023/1765 millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, nõukogu 12. märtsi 2024. aasta otsus (ÜVJP) 2024/847, millega muudetakse otsust 2014/145/ÜVJP mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, nõukogu 12. märtsi 2024. aasta rakendusmäärus (EL) 2024/849 millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, nõukogu 12. septembri 2024. aasta otsus (ÜVJP) 2024/2456 millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega ja nõukogu 12. septembri 2024. aasta rakendusmäärus (EL) 2024/2455 millega rakendatakse määrust (EL) nr 269/2014 mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, osas, milles Galina Evgenyevna Pumpyanskaya nimi jäetakse nende isikute, üksuste või asutuste loetellu, kelle suhtes kohaldatakse piiravaid meetmeid.
2.
Jätta Euroopa Liidu Nõukogu kohtukulud tema enda kanda ja mõista temalt välja Galina Evgenyevna Pumpyanskaya kohtukulud.